Diari Oficial de la Generalitat Valenciana


Sumari del DOGV 5918, del 22-12-2008 (2008/14523)

Informació pública de l'alternativa tècnica per al desenvolupament del Programa d'Actuació Integrada Límit Sud Est, Avinguda Tres d'Abril del Pla General d'Ordenació Urbana de Sagunt.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   5918

Data del DOGV
:   22-12-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/14363


Data del document
:   10-12-2008

Organisme emissor
:   UTE Alser, SL - Iconsa, SL

Tipus de document
:   Informació Pública

Descriptors 

:   * Sagunt
    * pla d'urbanisme
    * empresa privada

Informació pública de l'alternativa tècnica per al desenvolupament del Programa d'Actuació Integrada Límit Sud Est, Avinguda Tres d'Abril del Pla General d'Ordenació Urbana de Sagunt. [2008/14194]  
A l'efecte previst en la Llei 16/2005, de 31 de desembre, Urbanística Valenciana, i de conformitat amb el que estableix l'article 134 en relació amb l'article 292 i 293 del Reglament d'Ordenació i Gestió Territorial i Urbanística, aprovat per Decret 67/2006, de 12 de maig, del Consell, us informe, com a propietari cadastral de terreny inclòs en l'àmbit d'actuació que es pretén programar, del següent:   
Que la mercantil ALSER, SL, amb CIF V89593856, i domicili a l'efecte de notificacions a Sagunt, València, camí de Llíria, número 44 B, i la mercantil Ingeniería y Construcción Asociados (ICONSA), SL, amb CIF H64118272, i domicili social a Madrid, carrer Oñate, número 10, baix, es presenten conjuntament en la modalitat d'unió temporal d'empreses, com a licitadors al concurs per a la selecció d'agent urbanitzador del Programa d'Actuació Integrada Límit Sud Est, Avinguda Tres d'Abril del PGOU de Sagunt.  
Que ha sigut publicat l'anunci del concurs de gestió indirecta de Programa d'Actuació Integrada del Límit Sud Est Avinguda Tres d'Abril del PGOU de Sagunt, en el Diari Oficial de la Unió Europea 2008/S 215-623298, de 13 d'agost de 2008, i en el Diari Oficial de la Comunitat Valenciana número 5846, de 10 de setembre de 2008.  
Que este concurs de programació es regeix per les bases generals de programació del municipi de Sagunt, publicades íntegrament en el Butlletí Oficial de la Província de València número 252, de data 23 d'octubre de 2006, així com per les bases particulars d'ordenació detallada publicades en el Diari Oficial de la Comunitat Valenciana, número 5824, de 8 d'agost de 2008.  
Que amb data 10 de desembre de 2008, les mercantils Alser, SL, i Ingeniería y Construcción Asociados (ICONSA), SL, han depositat a la notaria d'Esteban Moliner Pérez, sítia a Sagunt, avinguda dels Sants de la Pedra, número 8, baix, telèfon 296 041 517, la documentació de l'alternativa tècnica de la proposició de programació del concurs citat, que estarà exposada al públic per a al·legacions i suggeriments durant el termini d'un mes des de l'endemà de la publicació en el DOCV de l'anunci d'informació pública d'este, en dies laborables i en horari de matins de 10.00 hores a 14.00 hores.   
Sent l'entitat local adjudicatària del programa l'Ajuntament de Sagunt, també podran informar-se partir de la dita data en les seues oficines síties a Sagunt, en el Departament d'Urbanisme, ubicat en el camí Real, número 65, (46666 Sagunt), i en el telèfon 865 657 198 o 751 594 544.  
Així, per mitjà d'este edicte, es compleix l'obligació legal d'avisar els propietaris titulars de terreny amb parcel·les matriculades en el cadastre fiscal, d'acord amb el que disposa l'article 134.4 de la Llei Urbanística Valenciana, sotmetent-se a informació pública la dita alternativa, pel termini d'un mes, comptador a partir de la data de publicació d'este anunci en el Diari Oficial de la Comunitat Valenciana, a l'efecte de la presentació d'al·legacions.   
Sagunt, 10 de desembre de 2008.- El conseller delegada d'ICONSA, SL: José María Carrasco Chacón. L'administrador d'ALSER, SL: Julián Castelblanque Pérez.